Black Night

«Black Night» er en sang av Deep Purple, først utgitt som singel i juni 1970 og senere tatt med på gjenutgivelsen ved 25-årsjubileumet til albumet Deep Purple in Rock. Singelen oppnådde 2.-plass på de britiske salgslistene, bandets høyeste plassering i hjemlandet. Den toppet listene i Sveits.

Låtskriving og innspilling 
Plateselskapet savnet en låt som var egnet for singelutgivelse fra Deep Purple in Rock. «Black Night» ble skrevet og komponert i etterkant for formålet og bidro til markedsføringen av albumet, selv om låten faktisk ikke ble tatt med. Riffet er inspirert av Ricky Nelsons rock'n'roll-versjon av «Summertime». Både teksten og musikken ble skapt i fellesskap og innspilt på omtrent tre timer etter et pubbesøk.

Medvirkende 
 Ian Gillan – vokal
 Ritchie Blackmore – gitar
 Roger Glover – bass
 Ian Paice – trommer
 Jon Lord – organ

Referanser 

Deep Purple-sanger
Sanger fra 1970